Kevo naturreservat

Kevo naturreservat (, nordsamisk: Geavu luonddumeahcci) er et naturreservat i Utsjok kommune i Finland. Det ble opprettet i 1956 og har et areal på 712 km². Reservatet er en populær destinasjon for fotturister på grunn av den 40 kilometer lange og opptil 80 meter dype canyon-lignende dalen som elva Kevojoki renner gjennom, og som utgjør den sentrale delen av området. Dalen omgis av vidder og slake høyder. I vest hever landskapet seg opp mot de østre delene av fjellområdet Paistunturit, med fjellet Kuivi på 642 meter over havet som høyeste punkt.

Vandring i reservatet er om sommeren kun tillatt langs to merkede stier. Kevo-stien er 64 kilometer lang og følger Kevodalen. Kuivi-stien er 78 kilometer og går langs fjellene i vest. Begge stiene er vanskelige med blant annet flere elvekryssinger.

Naturreservatet omgis i nord, vest og sør av Paistunturi ødemarksområde.

Galleri

Referanser

Eksterne lenker 
 

Naturreservater
Verneområder i Lappland (Finland)
Verneområder opprettet i 1956
1956 i Finland
Utsjoks geografi